b"\n_START_ARTICLE_\nMiquel I de R\xc3\xbassia\n_START_SECTION_\nBiografia\n_START_PARAGRAPH_\nFill del Boiar d'origen cosac Fi\xc3\xb3dor Nik\xc3\xadtitx Rom\xc3\xa0nov (1553-1633) i de Ks\xc3\xa9nia Ivanovna Xestova (1565-1631), es va convertir en successor de Basili IV, i fou el primer membre de la fam\xc3\xadlia Rom\xc3\xa0nov a ocupar el tron de R\xc3\xbassia. Va ser elegit un\xc3\xa0nimement tsar de R\xc3\xbassia per una assemblea nacional l'11 de febrer de 1613, per\xc3\xb2 no va ser fins al 24 de mar\xc3\xa7 que els delegats del consell descobreixen al jove tsar i a la seva mare en el monestir de Ipatiev, prop de Kostroma. Ella va protestar perqu\xc3\xa8 el seu fill era massa jove per ostentar aquest c\xc3\xa0rrec en temps tan problem\xc3\xa0tics. En l'\xc3\xbaltim moment, sigui com sigui, Miquel va acceptar el tron. _NEWLINE_Va ser coronat el 22 de juliol. Va comen\xc3\xa7ar el seu regnat en un pa\xc3\xads devastat per les invasions de suecs i polonesos i per les revoltes internes, per\xc3\xb2 de mica en mica, i amb l'ajuda dels seus parents i del seu en\xc3\xa8rgic pare, va aconseguir restablir l'ordre i contenir les invasions estrangeres. En 1634 va posar fi al conflicte rus-polon\xc3\xa8s, obtenint la ren\xc3\xbancia del rei Ladislau IV Vasa de Pol\xc3\xb2nia al tron de R\xc3\xbassia. El refor\xc3\xa7ament de l'Estat va continuar amb la signatura de la pau de Stolbovo amb Su\xc3\xa8cia el 1617, i una intensa tasca de reorganitzaci\xc3\xb3 interior que va enfortir el feudalisme i instituir l'adscripci\xc3\xb3 de l'home a la terra el 1636. Tamb\xc3\xa9 va restaurar el comer\xc3\xa7 dels anglesos a Arkh\xc3\xa0nguelsk i va autoritzar els holandesos a fundar una ind\xc3\xbastria manufacturera a Tula. _NEWLINE_El resultat m\xc3\xa9s important de la treva de Deulino era el retorn de l'exili del pare del tsar, que en endavant va prendre el govern fins a la seva mort l'octubre de 1633, mentre Miquel ocupava una posici\xc3\xb3 absolutament subordinat. _NEWLINE_El tsar Miquel va patir una ferida progressiva a la cama (a conseq\xc3\xbc\xc3\xa8ncia d'un accident de cavall en la seva joventut), la qual cosa li va fer impossible caminar fins a la seva mort."